Lucius Aemilius Mamercinus Privernas

Lucius Aemilius L.f. L.n. Mamercinus Privernas (quando natus, quando mortuus sit, nescimus) vir publicus Romanus patricius quarti saeculi a.C.n. fuit.

Familia
Pater eius Lucius Aemilius L.f. Mamercinus consul annorum 366 et 363 a.C.n. fuit. 

Cursus honorum
Anno 352 a.C.n. primo magister equitum dictatoris electus est: Cum Gaio Iulio Iullo a senatu nominatus est, ut dicunt, ut Etruscos ab urbe prohiberet, re vera, ut plebem impediret, ne consulem plebeium eligeret in annum proximumTitus Livius, ab urbe condita, VII 21.

Anno 342 iterum magister equitum fuit, nunc Marci Valerii Corvi dictatoris. Cum eo bellum Samnitibus intulitop. cit., VII 38,8.

Anno proximo Aemilius consul electus est, una cum Gaio Plautio Venoce Hypsaeo. Consules contra Privernum, Volscos Latinosque bellum gesserunt. Propter periculum Latinorum cum collega iam ante tempus a magistratu se abdicavit, ut successores eligerenturop. cit., VIII 1-3.

Anno 335 dictator nominatus est comitiorum habendorum causaop.cit., VIII 16,11. Anno 329 consul II creatus est. Collega eius Gaius Plautius P.f. Decianus erat. Aemilius contra Gallos milites duxit et Privernum expugnavit atque ex Gallis cum collega triumphavitop.cit., VIII 21.

Anno 316 dictator nominatus est et, postquam Saticulam agressus est cum magistro equitum Lucio Fulvio Curvo, contra Samnites certavitop.cit., IX 21.

Nexus externi
Biographia brevis in pagina imperiumromanum.org (lingua Theodisca scripta)

Notae

Categoria:Senatores
Mamercinus Privernas, Lucius
Categoria:Dictatores Romani
Categoria:Magistri equitum